Gully Boy रणवीर सिंह अब फिल्मों के लिए नहीं लेंगे फीस, जानें क्या है वजह  
रणवीर सिंह ने लिया बड़ा फैसला
'गली बॉय' ने की तगड़ी कमाई
'सिम्बा' भी रही थी सुपरहिट
रणवीर सिंह (Ranveer Singh) ने 'पद्मावत', 'सिम्बा' और 'गली बॉय' जैसी बैक टू बैक हिट फिल्में दी हैं. रणवीर सिंह (Ranveer Singh) ने पिछले साल बॉक्स ऑफिस पर 500 करोड़ से अधिक की कमाई की. अब खबर आ रही है कि रणवीर सिंह अपनी फिल्मों के लिए फीस नहीं लिया करेंगे. बल्कि रणवीर सिंह भी अक्षय कुमार (Akshay Kumar), सलमान खान (Salman Khan) और आमिर खान (Aamir Khan) जैसे दिग्गज सितारों की राह पर चलते हुए प्रोड्यूसर्स के साथ कमाई में हिस्सेदारी लेंगे. सूत्रों के मुताबिक, 'रणवीर सिंब अब सुपरस्टार बन गए हैं, जो उनकी ब्लॉकबस्टर फिल्मों के ट्रैक रिकॉर्ड से नजर आता है. वे लगातार ब्लॉकबस्टर फिल्में दे रहे हैं. बॉक्स ऑफिस के बहुत सारे रिकॉर्ड तोड़ने वाली 'पद्मावत' में उनकी अदाकारी के बाद, रणवीर की फीस में जबरदस्त बढ़ोतरी हुई है. निर्माता-निर्देशकों की पहली पसंद रणवीर सिंह को निर्माता कमाई में हिस्सेदारी की पेशकश कर रहे हैं.'
A post shared by Ranveer Singh (@ranveersingh) on Feb 11, 2019 at 3:32am PST
'83 में रणवीर सिंह (Ranveer Singh) कपिल देव का किरदार निभा रहे हैं, निर्माताओं ने रणवीर को शानदार ऑफर दिया है. सूत्र बताते हैं, 'कबीर खान की '83 के लिए रणवीर को कमाई का एक हिस्सा मिलने वाला है. दरअसल, रणवीर की सारी आने वाली फिल्मों में, कमाई में उनकी हिस्सेदारी होगी. रणवीर सिंह सिर्फ 8 साल में ही इस मुक़ाम पर पहुंच गए हैं. इसे कामयाबी की अद्भुत दास्तान माना जा रहा है.'
A post shared by Ranveer Singh (@ranveersingh) on Jan 21, 2019 at 8:33pm PST
रणवीर सिंह (Ranveer Singh) ने वाकई शानदार एक्टिंग से इस मुकाम को हासिल किया है. फिल्म उद्योग के इस जानकार ने यह भी बताया कि निर्माताओं के लिए कमाई में उनका हिस्सा तय करना फायदे का सौदा है. वे बताते हैं, 'रणवीर सिंह (Ranveer Singh) की फीस बहुत ऊपर जाने वाली है. यह किसी भी बड़े सुपरस्टार के करियर का आकाश चूमता ग्राफ है. हालांकि, रणवीर जैसे सुपरस्टार इस बात का पूरा ख्याल रखते हैं कि उनकी फीस की वजह से फिल्म पर ज्यादा बोझ ने पड़े. यह शानदार बात है कि वे चाहते हैं कि पहले फिल्म चल जाए और उसके बाद कमाई में हिस्सा लिया जाए. आमिर, सलमान दोनों इसी मॉडल पर काम करते हैं.'